Hykie Berg en sy vrou se paaie skei | Maroela Media
Hykie Berg (Foto: Hykie Berg, Facebook)
Die akteur en motiveringspreker Hykie Berg het Dinsdag op sy Facebook-blad aangekondig dat hy en sy vrou, Melissa, se paaie geskei het.
Berg, wat te sien is as dr. Conrad Bester in die kykNET-sepie Binnelanders, het op Facebook geskryf dit is tyd om die nuus met sy aanhangers en vriende te deel.
"Ek en Melissa het lank besluit om dit stil te hou juis omdat dit privaat is. Tog is dit net reg dat dit direk van my kant af kom en die tyd het aangebreek om dit met julle te deel," het die akteur geskryf.
"Van julle gaan geskok wees, ander sal tien teen een glad nie eens omgee nie, daar sal 'n paar wees wat werklik meegevoel het en sommiges gaan ons kruisig. Hoe dit ook al sy, daar is gerugte dat my en Melissa se paaie geskei het … dit is waar."
Volgens die inskrywing het die egpaar se paaie 'n paar maande gelede reeds geskei. "Die redes is nie van belang nie, ons sal ook glad nie in diepte met die pers hieroor gesels nie. Ons al twee is deur 'n moeilike tyd en diep waters en ons respekteer mekaar se privaatheid.
"Ons sal wel almal se gebede innig waardeer. Dankie vir al my vriende, fans en familie, vir jul bystand, jul liefde en al jul gebede. Ek is ontsaglik lief vir julle," het hy bygevoeg.
Berg se boek, My storie van hoop, het verlede jaar die lig gesien. "Vandag gaan dit uitstekend met my. Ek is nou vyf jaar getroud met Melissa. Sy is 'n wonderlike vrou en sy verstaan met wie sy getrou het. Ek het vrede vandag, en rustigheid," het hy destyds aan Maroela Media gesê.
Dis slegte nuus. Baie sterkte, ons is nie hier om te oordeel. Jy bly darem 'n uitstekende akteur van formaat.
Ons is almal mense en dit is nie vir ons om te oordeel.
Sterkte vir jul al2.
Susan van der Schyff
Hykie laat die een wat wil klippe gooi..na hul eie lewe kyk…dit is n persoonlike saak..jy is en was nog altyd iemand na wie ek op gekyk het. ..lug jou hoof en stap voorentoe..ons trots op jou ..lovies
As julle besluit het dis die regte ding om te doen wie is die een wat klipgooi om te oordeel bou voort aan jou toekoms en ons like jou Binnelanders uitstekende akteur.